text: Úttøka hevur í kvøld verið til U21 landsliðið hjá monnum. Hópurin við teimum ungu monnunum bleiv úttikin í kvøld til hetta landsliðið, sum hevur staðið seg sera væl seinastu tíðina við góðum úrslitum á heimavølli eins og á útivølli.
text: #000000
text: Nakað sum kann gera okkum her í TB glað er, at tríggir av ungu monnunum eru tvøramenn, harav tveir núverandi TB leikarir, Rógvi Joensen og Poul Ingason. Hin tvøramaðurin er Gilli Sørensen, sum hevur leikt mong av sínum árum í svørt hvítu troyggjuni. Í fjør var Gilli við til at tryggja TB verandi pláss í Effodeildini og eftir summarsteðgin valdi hann síðani at fara norður um Suðuroyarfjørðin og royna eydnuna í B36.
text: #000001
text: Rógvi og Poul eru tveir av teimum ungu monnunum, sum hava tikið ábyrgd í ár á besta liðnum hjá TB. Onki er at ivast í, at hesir báðir hava stóra framtíð frammanfyri sær. Poul hevur fingið stóra uppgávu at røkja á besta liðnum hjá TB í ár, tí hann er so at siga einasti áloypari í Effohópinum – higartil hevur tað eydnast honum væl og er hann tann, ið hevur skotið flest mál fyri okkum í ár, fimm mál eru tað blivin til í Effodeildini.
text: #000002
text: Rógvi Joensen, 19 ára gamli froðbingurin, hevur í ár fingið álagt eitt stórt álit við tað, at hann hevur fingið liðskiparabandi frá veteraninum Óla Johannesen. At yvirtaka tað frá Óla er ongin løtt uppgáva at røkja, men hetta hevur ikki nervað unga talentinum, sum eisini hevur skotið mál í svørt hvítu troyggjuni í ár – tað eina málið varð skotið móti EB/Streymi í einum dysti har tað enn eina ferð eydnaðist okkara monnum at fáa stig við frá Margáir.
text: #000003
text: U21 landsliðið skal møta Rumenia heima 7. juni og Montenegro úti 11. juni.
text: #000004
text: Vit ynskja teimum trimum góða eydnu við U21 landsliðnum og tað er uttan iva tykkum fult uppiborið!
text: #000005